# Aust-Agder Kammerorkester – Årsmelding 2013

Aust-Agder Kammerorkester har i løpet av 2013 hatt fire konsertproduksjoner. I tillegg har musikere fra orkesteret medvirket ved en produksjon til Arendal Musikkteater. Det ble arangert i alt 7 konserter, i kommunene Arendal, Grimstad ,Tvedestrand og i Minden i Tyskland. Økonomisk støtte fikk vi fra Arendal kommune og Musikkens Venner i Grimstad. Musikere fra orkesteret har skaffet inntekter ved private oppdrag, bl.a. spilling til bryllup.

Orkesteret har en stamme på 10-12 strykere, og 6-8 blåsere. Ved de fleste konsertene har vi vært avhengige av profesjonelle leiemusikere, i gjennomsnitt 2-3 per konsert. Vi har medlemmer fra følgende kommuner: Grimstad, Arendal, Tvedestrand og Gjerstad. Orkesterets dirigent har vært Hans van der Meijden. Konsertmester har vært Andrea Hansen fra Kristiansand Symfoniorkester og Olga Rakvåg fra Arendal.

Våre inntekter har fordelt seg slik i 2013:  
Konsertinntekter 38000  
Medlemskontigent 6000  
Offentlig støtte 60000  
Sponsorinntekter 80000

**40-års jubileumskonsert for Musikkens Venner i Grimstad, Grimstad kirke 21. april**Medvirkende: Agder Vokalensemble. Korinstudering: Rolf Magne Asser og Hans van der Meijden.  
Program:  
Antonio Vivaldi: Gloria i D-dur.  Guro Lødemel – sopran, Daniel Sæther – kontratenor.  
Georg Friedrich Handel: Sonate i g-moll. Ole Høie– fløyte, Jos Vogel – continuo,

Georg Friedrich Handel:   
«Lascia ch’io pianga» fra Rinaldo og «Scherza infida» fra Ariodante. Guro Lødemel – sopran.  
Georg Friedrich Handel: Orgelkonsert i B-dur, opus 4, nr. 6.  
Ole Høie – fløyte, Jos Vogel – continuo, Yngve Benestad – fløyte.  
Johan Sebastian Bach: Kantate BWV 169, Gott soll allein mein Herze haben. Daniel Sæther – kontratenor.

**Bør Børson Jr.**Arendal Musikkteater hadde sin første forestilling våren 2013 med musikalen Bør Børson Jr. Historien utspant seg i denne oppsetningen på Sørlandet, og ble framført på Arendals dialekt. Forestilingen gikk for tre fulle hus, og fikk svært gode kritikker. Tre av medlemmene i orkesteret kom fra Aust-Agder Kammerorkester.

**Konsertturne**Årets konsertturne gikk til Minden i Nord-Tyskland. Også i år var Agder Kammerkor med. Det ble holdt 3 konserter, 27-29 september: I Porto Westfalica-Lerbech, i Löhne-Obernbech og i Vlotho –Valdorf. Alle 3 kirker var nær fullsatt, og det måtte spilles ekstranummer. Cembalist og tre oboister ble leid inn fra Tyskland. Vi fikk også hjelp av tre studenter fra Universitetet i Stavanger.Konsertmester var Olga Rakvåg.

Program:  
Buxtehude: Missa Brevis.  
Mozart: Te Deum, KV 141.  
Bach:  
Kantate nr. 68, «Also hat Gott die Welt geliebt».   
Solister:  Beate Bracht, sopran, og Eirik P. Krokfjord baryton.  
Orkestersuite nr. 2 i h-moll. Solist: Ole Høie på fløyte.  
Handel: Arien «Wie willig tragt mein Vaterherz» fra oratoriet Samson. Solist: Eirik Krokfjord.

**Dypvåg kirke**  
Store deler av konsertprogrammet  ble også fremført i en konsert i Dypvåg kirke søndag 13. oktober. Inntektene ved konserten gikk til nytt orgel i kirka.

**Nytt cembalo**  
Kammerorkesteret fikk høsten 2013 en gave fra Sparebanken Sør på kr. 50000.  
Denne vil bli brukt til å kjøpe nytt cembalo, som allerede er bestilt i Nederland for levering sommeren 2014. Cembaloet er av tysk modell, Friedrich Ring, Strasbourg 1700.

**Water Music**Kammerorkesteret var engasjert av Arendal bibliotek til en minikonsert  den 23. oktober, i anledning av internasjonal uke på biblioteket. Tema for uka var vann, og orkesteret framførte suite nr. 2 fra Water Music av Handel. Ellers spilte vi fra orkestersuite nr. 2 i h-moll av Bach, der Ole Høie var solist på fløyte.

**Juleoratoriet for 11. gang**Vi hadde en lokal solist ved årets Juleoratorium i Trefoldighetskirken i Arendal 7. desember, Beate Bracht fra Grimstad. Hennes bror, Renatus Mészár, som er profesjonell sanger i Tyskland sang bassrollen.   
Øvrige sangsolister : Mads Wighus-tenor, Nina Sætherhaug-alt.

**Aust-Agder Kammerorkester – 25 år**Orkesterets 25 årige historie, fra 1986 til 20111, ble ferdig. Boka er på 42 sider og er laget som en fotobok. Den inneholder bl.a. avisutklipp fra Agderposten, kopi av program og plakater og en rekke egne bilder. Einar Oltedal er redaktør. Boka kan kjøpes for kr.400.

Styret har i 2013 bestått av følgende personer:

Einar Oltedal, leder

Ragnhild Lofthus Drange

Ole Høie, kasserer

For Aust-Agder Kammerorkester:

Einar Oltedal, juni 2014.